OSNOVNI UVJETI I ODREDBE

FORMALNI ASPEKT

1. DATUMI PROVEDBE

Jasno naznačite datume početka i završetka iskustva Servisnog-Učenja. Pored toga što će biti uključeni u Pravila o regionalnoj nagradi, ovo omogućava Timu za procjenu da utvrdi u kojoj je fazi projekat i šta još ostaje da se uradi. Tim za procjenu će ocijeniti prijedloge projekata koji su počeli u školskim godinama 2019/20 i 2020/21 a završili prije 30. lipnja 2020.god. Ako izostavite datume iskustvo Servisnog-Učenja ne može biti u cjelostii ocijenjeno.

2. INSTITUCIONALNA PODRŠKA

Osnovni uvjet je da podneseni obrazac potpiše i pečatira Uprava škole\*\*. Ako ovaj zahtjev nije na odgovarajući način ispunjen, iskustvo Servisnog-Učenja neće moći biti ocijenjeno.

3. SLANjE OBRASCA

SAMO digitalni obrazac će se smatrati valjanim, odnosno obrazac u PDF formatu dostavljen elektroničkim putem na e-poštu: cee.sl.award@ioskole.net sa naznakom: Prijava S-L - (naziv zemlje iz koje šaljete obrazovno iskustvo). Uz popunjeni obrazac za prijavu preporučljivo je priložiti dokaze o provedenim aktivnostima Servisnog-Učenja (u zasebnim dokumentima) koji mogu pružiti širu i jasniju sliku (promotivni materijal, letci, plakati, videozapisi, fotografije, medijske poveznice, itd.).

ASPEKT / DEFINICIJE PROJEKTA

Predlažemo da se popune ili razmotre ovi aspekti iskustva Servisnog-Učenja:

4. MOTIVACIJA I KLJUČNI IZVRŠITELJI

U metodologiji Servisnog-Učenja, učenici/e se ne smatraju korisnicima već ključnim aktivnim izvršiocima aktivnosti koja ima svoje korisnike u zajednici.

Sudjelovanje kao ljudsko pravo je suštinska praksa demokratskih društava; a ova vrsta iskustva podrazumijeva uključivanje učenika/ca i njihovu predanost određenim aktivnostima koje imaju za cilj da transformiraju ili poboljšaju nešto u društvu.

U mnogim slučajevima, učenici su uključeni u iskustva Servisnog-Učenja koja planiraju određene institucije, njeni glavni organi i / ili učitelji. Pedagoški pristup Servisnog-Učenja ima za cilj da svi zajedno uvide problem, razviju, planiraju, provode i razmišljaju o aktivnostima, i procijene projekt tako da se osnaži uloga učenika/ca kao pokretača i vođa aktivnosti.

**\*\* (ili najviša razina nevladine institucije pod čijim nadzorom ste provodili iskustvo Servisnog-Učenja)**

5. DIJAGNOZA / MAPIRANJE POTREBA

Dijagnozu shvaćamo kao zajednički napor da se identificira stvarna i žurna potreba zajednice koju bi obrazovna ustanova mogla da servisira svojim raspoloživim ljudskim i materijalnim resursima i u kojoj mjeri određena aktivnost podrazumijeva priliku za učenje učenika/ca. Važno je osigurati sudjelovanje svih aktera u procesu, posebice onih korisnika aktivnosti. Participativna dijagnoza, u kojoj se može ,,čuti glas'' škole, zajednice i korisnika, biće korisna i za učinkovitost dijagnoze i za održivost projekta.

Ukratko, problematična oblast treba da bude dobro definirana, važna za zajednicu, obrazovnu ustanovu, te da je mogu provoditi učenici.

6. ISKUSTVO SERVISNOG-UČENJA

Praksa Servisnog-Učenja uključuje konkretne i posvećene aktivnosti kao odgovor na stvarni problem u zajednici, čiji je cilj smanjenje, ublažavanje, rješavanje ili doprinos rješavanju problema, a u zajedničkom djelovanju sa drugim sudionicima iz zajednice.

U iskustvima Servisnog-Učenja, usluga se ne shvata kao dobročinstvo ili milosrđe. Umjesto toga, posmatra sve učesnike kao ravnopravne, prepoznaje njihove potrebe, nepravedne situacije u kojima se neki od njih nalaze, ljudska prava koja treba da se štite i kritički razmišlja o tome. Pored toga, aktivnosti Servisnog-Učenja vode i ka transformaciji društva. Učenici izvode aktivnosti sa zajednicom, a ne za zajednicu, i istodobno uče i imaju koristi od provođenja iskustva Servisnog-Učenja.

7. CILJNA SKUPINA I KORISNICI

„Korisnici“ ili „ciljna skupina u zajednici“ se obično posmatraju kao oni koji imaju koristi od konkretne aktivnosti Servisnog-Učenja. Projekti Servisnog-Učenja čine pomak perspektive za „ciljanu grupu u zajednici“ ili „korisnike“ aktivnosti, koji zajedno sa učenicima postaju „suizvršioci“ aktivnosti. Opis ,,korisnika'' Servisnog-Učenja uključuje:

- broj direktnih i indirektnih korisnika, njihov socio-ekonomski status, starosni ili školska dob, zaposlenost;

- tip stanovništva (gradsko ili ruralno);

- osobe sa invaliditetom ili zdravstvenim problemima;

- tražioci azila, migranti, ljudi lišeni slobode, manjine, itd.

Na ovaj način je moguće procijeniti prikladnost aktivnosti predloženih u iskustvu Servisnog-Učenja. Predlažemo vam da uključite detaljne informacije o korisnicima projekta i kako sudjeluju u iskustvu.

8. UMREŽAVANJE U ZAJEDNICI

Iskustva Servisnog-Učenja obogaćuju se kada se oslanjaju na djelovanje više aktera i sinergiju više institucija, društvenih organizacija, državnih organa, tvrtki koje djeluju u zajednici i koji mogu sklapati međusobne sporazume o radu, suradnji, savezima ili mrežama. Te veze doprinose održivosti iskustva i promiču pozitivan reciprocitet. One uključuju suradnju sa drugim članovima zajednice koja je uglavnom usmjerena na rješavanje potreba, utvrđivanje problema i potrebnih akcija u zajednici međusektorskim radnim pristupom.

9. VEZA SA KURIKULUMOM, PREDMETIMA ILI SADRŽAJEM UČENJA

Projekti Servisnog-Učenja imaju pedagošku namjeru da poboljšaju kvalitetu učenja i ponude aktivan odgovor na stvarne i hitne potrebe zajednice.

Od suštinskog je značaja za ove projekte da se sadržaj kurikuluma primjeni u praksi Servisnog-Učenja i da omoguće učenicima da razviju nastavne vještine i sadržaj.

Povezivanje prakse Servisnog-Učenja sa formalnim učenjem omogućava učenicima/ama da primjene znanja i vještine u stvarnom kontekstu i izgrade učinkovite i aktivne građanske vještine za dobrobit svoje zajednice. Namjerna integracija obrazovnih iskustava Servisnog-Učenja sa nastavnim sadržajem određenih područja ili predmeta takođe promiče produbljeno razmišljanje o aktivnostima učenika/ca i procesu učenja.

Kombiniranje nastavnih sadržaja omogućava učenicima/ama da progresivno grade složeniju viziju svijeta, i time omogućava im da bolje rješavaju svakodnevne probleme. Interdisciplinarnost između nastavnih područja ili oblasti omogućava multidimenzionalni način rada, jer rješava probleme iz različitih perspektiva.

10. CILJEVI UČENJA

Ciljevi učenja treba da budu specifični i mjerljivi. Treba da imaju za cilj obradu nastavnih sadržaja kroz projekat, kao što su koncepti, metode, vještine i procedure, kao i vrijednosti i stavovi.

11. CILJEVI SERVISA

Ciljevi servisa takođe treba budu specifični i mjerljivi, ali se odnose na servis u zajednici. Oni podrazumijevaju objašnjenje očekivanih postignuća u vezi sa smanjivanjem ili rješavanjem problema u zajednici. Oni se takođe mogu smatrati „ciljevima koje treba postići“. Oni bi istodobno trebali da budu dovoljno prilagodljivi da bi se primijenili u različitim okolnostima koje mogu nastati tijekom cijelog projekta. Predlažemo da ciljeve projekta navedete prema karakteristikama da su specifični, mjerljivi, dostižni, realni i vremenski ograničen.

12. NAČIN EVALUACIJE

Evaluacija je proces usmjeren na razmišljanje o postignućima i učincima izvedenih radnji, kako bi se mogle vrednovati prekretnice u projektu, ispraviti greške i po potrebi promijeniti ili prilagoditi projekat. Takođe podrazumijeva utvrđivanje da li su ispunjene sve planirane faze i očekivani ciljevi.

Kroz stalni proces praćenja projekta, moguće je provjeriti periodične / završne rezultate i postignuća, i ispraviti neke stvari ili nastaviti sa planiranim tokom iskustva Servisnog-Učenja.

Poželjno je da proces evaluacije uključuje sve aktere iskustva Servisnog-Učenja i da se izvodi na participativan i demokratski način. Važno je uzeti u obzir ne samo kvantitativne već i kvalitativne aspekte iskustva, biti spremni za nepredviđene događaje i njihove posljedice kako biste prihvatili proces kao takav, a ne samo rezultate. Procjena projekta Servisnog-Učenja takođe mogu omogućiti obrazovnoj ustanovi da utvrdi utjecaj projekta na akademske učinke učenika/ca, učešće institucija i škole.

13. PROSLAVA

U Servisnom-Učenju proslava je vrijeme za oživljavanje i dijeljenje naših iskustava. Odavanje poštovanja učesnicima/ama i slavlje jačaju samopouzdanje pojedinca i skupine i povećavaju prepoznatljivost dostignuća u cjelini. Proslava nudi glavnim učesnicima/ama iskustva Servisnog-Učenja zasluženo priznanje zajednice. Pomaže u razbijanju stereotipa i predrasuda i većoj vidljivosti posvećenosti i delovanja djece i mladih. Obično su proslave otvorene velikom krugu ljudi i predstavljaju mjesto u kome se dodjeljuju zahvalnice, diplome, medalje ili neka druga sredstva službenog priznanja.

14. REFLEKSIJA (RAZMIŠLJANJE O URAĐENOM)

Razmišljanje o urađenom promiče učvršćivanje naučenog sadržaja, samoposmatranje (introspekciju), samosvjesnost i odnose u skupini.

Aktivnosti refleksije takođe omogućavaju učenicima/ama da postanu svjesni svog učenja i da uvježbavaju kritičko mišljenje i građanski angažman. Učenicima/ama se pruža mogućnost da ostvare svoja prava i utvrde odgovornosti, jer su uključeni u pitanja koja ih se tiču i koja utječu na njihov život. Servisno-Učenje obuhvata aktivnosti koje razvijaju i jačaju razmišljanja o opštem dobru, društvenim pitanjima, a sve u kontekstu koji omogućava izgradnju sopstvenog identiteta. Ove aktivnosti su suštinsko sredstvo kojim se osiguravaju povratne informacije od korisnika i aktivna uloga svih učesnika.

15. REZULTATI I UTJECAJ

Rezultati ili učinci bilo kog iskustva Servisnog-Učenja treba da budu mjerljivi kako bi pokazali promjenu u poređenju sa početnim uvjetima učenja i problema koji se rješava, postizanje očekivanih ciljeva, utjecaj na akademska postignuća učenika/ca i kvalitet života u zajednici. Ove transformacije mogu se registrirati i kroz svjedodžbu učesnika/ca i korisnika/ca. Preporučljivo je da se procjena utjecaja vrši na osnovu navedenih ciljeva učenja i servisa i posebnih kvalitativnih i kvantitativnih pokazatelja, a ne samo opšteg pregleda.

Kroz stalni proces praćenja projekta, moguće je provjeriti periodične / završne rezultate i postignuća i ispraviti neke stvari ili nastaviti sa planiranim tijekom iskustva Servisnog-Učenja. Ovo uključuje učenje, aktivnosti servisa i iskustvo u cjelini. Čineći to, možemo dati prikaz opsega u kome su izvedene radnje pomogle preobličavanju stvarnosti zajednice.

16. REGISTRACIJA, SISTEMATIZACIJA I KOMUNIKACIJA

Sistematizacija je zbirka priča, anegdota, osjećanja i podataka, utvrđivanje karakteristika obavljenih aktivnosti, prednosti i slabosti iskustva Servisnog-Učenja. To je takođe sredstvo za izgradnju kolektivnog znanja, jer je usmjereno na dobijanje konačnog proizvoda koji sažima cjelokupno iskustvo. Sistematski zapis omogućava čuvanje „povijesti“ projekta i njegovo širenje među različitim članovima zajednice, drugim institucijama, itd. Koliko pažljivo i učinkovito provodimo sistematizaciju i komunikaciju (u smislu sadržaja i oblika: ortografija, sintaksa, semantika itd.) toliko ćemo veći imati utjecaj na konačnu kvalitetu prezentacije projekta. Kada iskustvo Servisnog-Učenja nije dobro opisano ili objašnjeno to ne dozvoljava procjeniteljima da ga vide kao dobrog.

**Prijedlog: Popunite obrazac zajedno sa učenicima i drugim uključenim djelatnicima.**